**Elnökségi ülés**

ELTE BGGyK HÖK

1097 Budapest, Ecseri út 3. A/61 Hallgatói iroda

2016. január 12. 14:00

Jelenlévők:10 fő

Mandátummal rendelkezik: 6 fő

Az EB képviseletében: Hegedüs Huba

Az Ellenőrző Bizottság megállapította, hogy az ülés határozatképes.

Jegyzőkönyvvezető: Hegedüs Huba

Sztrecsko Boglárka 14 óra 10 perckor megnyitotta az ülést.

Napirend:

1. **Beszámolók**

Sztrecsko Boglárka december 16-án ELTE HÖK elnökségi ülésen vett részt, ahol a tanulmányi ösztöndíj átgondolásáról volt szó - átlaghoz lenne kötve a tanulmányi ösztöndíj számítása az egységes tanulmányi ösztöndíj rendszer kialakítása érdekében. Február 10-én Gólyabál kerül megrendezésre a TáTK, a TÓK, az IK és a BTK megszervezésével. A hétfői Dékáni Tanács döntése alapján regisztrációs héten kerül sor a szakirányos tájékoztatóra, ahol ismertetik a nem induló szakirány párokat is. Az óraütközésekkel kapcsolatban Kiraldi Kinga, TH dolgozó kérésére szakirányonként kell összegyűjteni az esetlegesen ütköző órákat. Az idei évben országos szinten csökkent a gyógypedagógus képzőhelyekre felvehető hallgatók száma. A Karon az eddigi arányszámok maradnak: 220 fő nappali, valamint 250 levelező.

Horváth Eszter kommunikációs referens az OMHV népszerűsítése érdekében egy promóciós videó elkészítését tervezi egy oktató közreműködésével.

Tóth Emese a szociális támogatás felhívást, valamint a szakmai terepgyakorlatra vonatkozó pályázatot közzétette.

Herpai Júlia rendezvényszervező referens felvette a kapcsolatot a BME gépészkarának rendezvényszervezőjével egy esetleges nyári vizsgatemető megszervezésével kapcsolatban.

1. **Nyílt nap**

Január 28-án, csütörtökön lesz a kari Nyílt nap. A Hallgatói Önkormányzat egy interaktív workshop-ot tart egy órás időtartamban, ahol a kollégiumi elhelyezésről, tanulmányi és szakirányos lehetőségekről, gólyatáborról és rendezvényekről tartanának rövidebb tájékoztatókat.

1. **Bárczi HÖK vezetőképző**

Sztrecsko Boglárka április első hetében szeretné megtartani a vezetőképzőt. Előzetesen április 1-től 3-ig tartaná reálisnak, természetesen ez a helyszínfoglalástól is függ. Székely Dóra gazdasági alelnök, valamint Margitai Anna vállalkoztak a helyszín kiválasztására és megszervezésére, valamint az árajánlatok bekérésére.

1. **ELTE BGGyK Küldöttgyűlés**

Terv szerint február 1-én, 17 órakor kerül megrendezésre a kari küldöttgyűlési ülés. Január 23-a, 20 óra határidővel Sztrecsko Boglárka kéri az augusztusig visszamenőleg érvényes tisztségviselői beszámolókat. Az ELTE HÖK Küldöttgyűlésben megüresedett a Kar részéről egy póttagság, melyre Sztrecsko Boglárka Herpai Júliát kérte fel, akinek a személyéről a Küldöttgyűlés dönt. Az Alapszabállyal kapcsolatosan Zatykó Nóra, EB elnökkel egyeztetett Sztrecsko Boglárka az esedékes változtatásokról. Január 25-ig kiküldi a küldöttgyűlési ülés meghívóját.

1. **Hallgatózó költözés**

A Hallgatózó átköltöztetését a küldöttgyűlési ülést megelőzően, február elsején szeretnék kivitelezni a Kar karbantartó személyzetével együttműködve.

1. **Egyebek**

Az Edukatio Kiállítással kapcsolatosan a holnapi nap folyamán lesz egyeztetés, amin Schindler Petra tanulmányi alelnök vesz részt a kari Hallgatói Önkormányzat részéről.

Sztrecsko Boglárka az ülést 15 óra 30 perckor lezárta.

BGGYK HÖK elnök EB elnök

Jegyzőkönyvvezető